***Kongsi Raya*** (Cina: 姜味关系) ialah sebuah filem drama komedi Malaysia 2022 arahan Teddy Chin. Ia mengisahkan tentang seorang cef berbangsa Cina yang bercinta dengan penerbit TV Melayu, tetapi hubungan mereka tidak direstui daripada kedua-dua bapa cef mereka yang telah lama bertelagah. Hal ini menjadi tidak terkawal apabila bapa memutuskan untuk bersaing dalam pertandingan memasak TV secara langsung.

Ia ditayangkan pada 3 Februari 2022 di pawagam seluruh Malaysia dan dibintangi oleh Wilson Lee, Qasrina Karim, Harith Iskander, Erra Fazira, Chew Kin Wah, Ong Ai Leng dan Teddy Chin.

Ia merupakan salah satu daripada lima filem Tahun Baharu Cina Malaysia dan Singapura 2022, termasuk *Nasi Lemak 1.0* dan *Small Town Heroes* (Malaysia), *Ah Girls Go Army* dan *Reunion Dinner* (Singapura).

Sinopsis
--------

Filem ini mengisahkan pasangan muda, Jack, seorang lelaki Cina dan Sharifah, seorang wanita Melayu. Jack ialah seorang cef dan pengurus sebuah restoran milik bapanya, yang merupakan seorang cef besar. Sharifah ialah penerbit program TV untuk bapanya, Rahim, yang juga seorang cef selebriti terkenal.

Pelakon
-------

* Wilson Lee sebagai Jack
* Qasrina Karim sebagai Sharifah
* Harith Iskander sebagai Rahim
* Erra Fazira sebagai Sarah
* Chew Kin Wah sebagai Long Feng
* Ong Ai Leng sebagai Zhen Jie
* Teddy Chin sebagai Xiao Long
* Kyzer Tou sebagai Khalil
* Amerul Affendi sebagai Aziz

Penerbitan
----------

Filem ini diarahkan oleh Teddy Chin. Tajuk istilah ini, Kongsi Raya merujuk kepada tahun apabila tarikh Tahun Baru Cina dan Hari Raya Aidilfitri berlangsung dalam tempoh masa yang sama. Ini berlaku setiap 33 tahun kerana peralihan kalendar Islam. Dari 1996 sehingga 1998, Tahun Baru Cina dan Hari Raya jatuh pada minggu yang sama. Keadaan ini akan berulang antara 2029 dan 2031. Istilah ini dicipta dan digunakan di Malaysia dan Singapura untuk memperingati perayaan dua perayaan bersama-sama.

Keluaran dan sambutan
---------------------

*Kongsi Raya* dikeluarkan pada 3 Februari 2022.

Ameera Rosli dari *JUICE Online* memuji lakonan Qasrina dan Wilson dalam filem ini. Menulis untuk *Free Malaysia Today*, Shalini Jay dalam ulasannya mengenai filem ini, berpendapat bahawa *Kongsi Raya* "mengingatkan rakyat Malaysia tentang perkara-perkara indah yang boleh berlaku apabila perbezaan diabaikan, dan setiap orang yang dirangkul sebagai sesama manusia yang mempunyai ketakutan, impian, dan pencarian kebahagiaan yang sama".

Rujukan
-------

1. ↑  "Filem Kongsi Raya Di Pawagam Bermula 3 Februari 2022". *RancanganTivi*. 31 Januari 2022. Dicapai pada 2 February 2022.
2. ↑  "Filem "Kongsi Raya" Sangat Kena Dengan Keluarga Malaysia". *eWana News*. 24 January 2022. Dicapai pada 2 Februari 2022.
3. 1 2  "Malaysia CNY 2022: 7 Exciting Chinese New Year Movies To Catch In Cinemas". *Hype Malaysia* (dalam bahasa Inggeris). 21 Januari 2022.
4. ↑  "9 Movies to Watch in Cinemas Over Chinese New Year". *Tatler Asia* (dalam bahasa Inggeris). Dicapai pada 2 Februari 2022.
5. ↑  "7 Hilarious Movies To Watch For A Cheery Chinese New Year". *Yoodo Malaysia* (dalam bahasa Inggeris).
6. ↑  "#Showbiz: 11 local films set to open next year | New Straits Times". *New Straits Times* (dalam bahasa Inggeris). 14 Disember 2021.
7. ↑  "Hari Raya Puasa | Infopedia". *National Library of Singapore E-resources*. Dicapai pada 2 Februari 2022.
8. ↑  "KONGSI RAYA KISAH KOMEDI ROMANTIK CINTA DUA BUDAYA". Femag Online. 3 Februari 2022. Dicapai pada 19 April 2022.
9. ↑  Ameera Rosli (15 September 2022). "'Kongsi Raya': The Interracial Rom-Com Involving Food That Will Make You Happy But Very Hungry" (dalam bahasa Inggeris). JUICE Online. Dicapai pada 15 September 2022.
10. ↑  Shalini Jay (7 Februari 2022). "'Kongsi Raya': of love, race, kuih, and other sticky situations". *FMT Lifestyle*. Free Malaysia Today. Dicapai pada 19 April 2022.

Pautan luar
-----------

* *Kongsi Raya*  di Pangkalan Data Filem Internet (IMDb)